《贺圣朝 代谢二尹送张立庵入觐 有引》
明代·任环

山亭折柳携君手。离思浓如酒。二天人远，霜寒雪冻，谁能禁否。

琴鹤萧然，囊无馀物。奏草怀中有。此行看取霖雨，苍生功名白首。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。